

**H O T Ă R Â R E**

**privind stabilirea regimului juridic și includerea în domeniul public al**

**Judeţului Cluj a imobilului înscris în Cartea funciară nr. 354383 Cluj-Napoca**

**cu nr. cadastral 354383-C14**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 160 din 21.08.2025 privind stabilirea regimului juridic și includerea în domeniul public al Judeţului Cluj a imobilului înscris în Cartea funciară nr. 354383 Cluj-Napoca cu nr. cadastral 354383-C14, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 36018/2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 36019/2025 şi de Avizul cu nr. 36018 din 22.08.2025 adoptat de Comisia de specialitate nr. 4, în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Având în vedere:

* Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare;
* Hotărârea Consiliului Județean Cluj nr. 143/2025 privind solicitarea de trecere a imobilului înscris în cartea funciară nr. 354383 Cluj-Napoca, nr. cadastral 354383-C14, din domeniul public al Municipiului Cluj-Napoca în domeniul public al Județului Cluj;
* Hotărârea Consiliului Local al Municipiului Cluj-Napoca nr. 572/2025 privind trecerea imobilului “Pavilion polifuncțional medical de utilitate publică” situat în municipiul Cluj-Napoca, str. Clinicilor nr. 3-5, din domeniul public al Municipiului Cluj-Napoca în domeniul public al Județului Cluj;
* Protocolul de predare-primire înregistrat la Consiliul Județean Cluj cu nr. 35836/20.08.2025
* Ghidul solicitantului pentru Apelul de proiecte „Investiții în infrastructura publică a unităților sanitare care tratează pacienți critici – politraumă”, aferent Programului Sănătate, Obiectivul de politică 4, Obiectiv specific: RSO4.5 (FEDR), Prioritatea 3, aprobat prin Ordinul Ministrului Investițiilor și Proiectelor Europene nr. 866/2025, cu modificările și completările ulterioare;

Ținând cont de prevederile art. 5 și 6 din Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, aprobate prin Hotărârea Guvernului nr. 392/2020;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 108 lit. a), art. 173 alin. (1) lit. c), alin. (4) lit. a) și alin. (5) lit. c), art. 285 - 287, art. 289 alin. (2) - (4), art. 290, art. 294 alin. (7), art. 297 alin. (1) lit. a) și ale art. 298 - 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 554, art. 858 - 862, art. 863 lit. f) și ale art. 867 - 870 din Legea privind Codul civil nr. 287/2009, republicată, cu modificările şi completările ulterioare;
* art. 169 - 172 din Legea privind reforma în domeniul sănătății nr. 95/2006, republicată, cu modificările și completările ulterioare;
* art. 1 din Ordonanța Guvernului nr. 70/2002 privind administrarea unităţilor sanitare publice de interes judeţean şi local, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se declară de interes public judeţean și se include în domeniul public al Judeţului Cluj imobilul cu destinația de Pavilion multifunctional medical, situat în Municipiul Cluj-Napoca, str. Clinicilor nr. 3 - 5, înscris în Cartea funciară nr. 354383 Cluj-Napoca, identificat cu număr cadastral 354383-C14, cu regim de inaltime D+P+E+M, în suprafață construită de 594 mp și cu o valoare de inventar de 6.584.922,69 lei.

**Art. 2.** Se constituie dreptul de administrare pe durată nederminată, asupra imobilului identificat la art. 1, în favoarea Spitalului Clinic Județean de Urgență Cluj-Napoca.

**Art. 3.** Procesul-verbal de predare-primire a imobilului prevăzut la art. 1 se încheie în maxim 5 de zile de la comunicarea prezentei hotărâri.

**Art. 4.** Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare, se completează după cum urmează:

1. Anexa nr. 17 „Inventarul bunurilor care aparţin domeniului public al Judeţului Cluj, aflate în administrarea Spitalului Clinic Județean de Urgență Cluj-Napoca” -Secțiunea I-bunuri imobile- se completează prin introducerea, după poziția nr. crt. 70, a unei noi poziții, poziția nr. crt. 71, care cuprinde imbilul având următoarele date de identificare:

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Cod**  **Clasifi**  **care** | **Denumirea bunului** | **Elemente de identificare** | **Anul dobândirii-dării în folosinţă** | **Valoarea de inventar**  **lei** | **Situaţia juridică actuală** |
| ”71. | 1.6.2 | Construcţie pentru ocrotirea sănătății -Pavilion multifunctional medical | Municipiul Cluj-Napoca, str. Clinicilor nr. 3-5, regim de înălțime D+P+E+M, Sc=594 mp, Sd=2.376 mp, nr.cadastral 354383-C14 | 2025 | 6.584.922,69 | Hotărârea C.J.C. nr. 143/2025, H.C.L. Cluj-Napoca nr. 572/2025, CF nr. 354383 Cluj-Napoca” |

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 6.** Prezenta hotărâre se comunică, Direcţiei Generale Buget-Finanţe, Resurse Umane; Direcției Juridice; Spitalului Clinic Județean de Urgență Cluj-Napoca, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 144 din 22 august 2025**

*Prezenta hotărâre a fost adoptată cu 31 voturi “pentru”**, fiind astfel respectate prevederile legale privind majoritatea de voturi necesară.*